Искате ли да постигнете по-висока ангажираност във Facebook?

Искате ли поддръжката на фейсбук страницата ви да дава резултати?

Мислите ли, че публикациите ви във Facebook са достатъчно оптимизирани?

Как и кога публикациите ви във Facebook влияят наистина на феновете и как съдържанието ангажира вашите фенове.

В тази статия ще откриете 6 начина да оптимизирате тактиката си за Facebook публикации.

1: Използвайте картинки/снимки с точния размер

Вероятно вече публикувате много картинки. Най-вече защото публикациите с картинки са по-ефективни от тези, които представляват само текст. Но замисляли ли сте се дали картинките/снимките, които използвате, са с правилния размер? И дали изглеждат добре, след като ги споделите във Facebook?

Когато споделяте или ъплоудвате картинка във Facebook, тя бива изрязвана и показвана в размер 504 x 504 пиксела. Тези размери се променят, ако публикувате повече от една картинка по едно и също време.

Когато създавате картинки за собственото ви съдържание, се уверете, че основната картинка, която ще споделите, е с широчина поне 1200 пиксела и височинапоне 628 пиксела. Моето предложение е да използвате картинки с размери 1200 x 1200 пиксела, така че да не се деформират при изрязването.

2: Споделяйте линкове по правилния начин

Съществуват два начина за споделяне на линкове във Facebook. Можете да качите директно снимка във Facebook и да прибавите линк към цитата, който искате да споделите. Другият вариант е да копирате линка във вашата Facebook публикация и да прехвърлите автоматично описанието от статията (във Facebook терминологията това се нарича линк-формат).

При първия вариант линкът не съдържа подробен контекст или информация – само онова, което вие сте включили. Публикацията представлява само снимка с линк към цитата.

При втория вариант (линк-формат), когато копирате линка в публикацията, се появява и допълнителна информация за статията – заглавието, кратко описание на статията и URL на уебсайта, както и информацията, която вие споделяте в поста си. Тази комбинация дава на читателя по-добра представа дали статията си заслужава клика.

Има ли значение кой вариант ще изберете? Оказва се, че има. Facebook проучва подробно начина, по който линковете се споделят на страниците и се оказва, че потребителите като цяло предпочитат да кликват на публикации с линк-формат, тъй като той им дава повече информация.

За да се съобрази с това предпочитание, Facebook „дава предимство на публикациите с линк-формат и показва по-малко линковете, споделени като цитати или статус-ъпдейти.”

Може и да сте забелязали, че рекламните линк-формати не съдържат линкове в основата част на публикацията. Потребителите трябва първо да кликнат върху картинката или описанието.

Когато създават публикация в линк-формат, някои хора предпочитат да изтрият линка след като картинката и описанието са се прехвърлили, за да изглежда поста им по-изчистен.

3: Използвайте възможностите за таргетиране във Facebook

Наскоро Facebook представи две нови опции за таргетиране на публикациите на страници: Таргетиране по интереси и Публикуване по крайна дата.

Използвайте Таргетиране по интереси, за да насочите ъпдейта си към по-тясна група потребители и да постигнете (или поне така се надяваме) по-голяма ангажираност от тяхна страна. Тази тактика работи най-добре, когато сте добре запознати с вашата аудитория и нейните особености.

Когато използвате опцията Публикуване по крайна дата, предопределяте колко дълго постът ви ще стои в нюзфийда. Щом крайната дата премине, вече никой от потребителите няма да вижда публикацията в нюзфийда си, дори и тя да е все още на страницата ви. Това е ефективен начин да рекламирате събития и други обвързани с определено време постове.

4: Призовавайте към действие

Потребителите на Facebook преглеждат набързо нюзфийда си. Ако искате да привлечете вниманието им и да ги накарате да се спрат на вашия пост, накарайте ги да направят нещо специфично. Винаги включвайте призив към действие в постовете си, но се опитайте да не ставате натрапчиви.

Вижте как този пост на Papa John’s Pizza призовава към действие естествено, без да нарушава ритъма и вида на самата публикация.

5: Публикувайте в точното време

Ако не публикувате постовете си по времето, в което е най-вероятно вашите фенове да ги прочетат, няма как да очаквате да постигнете висока ангажираност. Кога е най-подходящо да публикувате постове? Това зависи най-вече от вашата публика.

Проверявайте Facebook Insights (статистиките), за да се ориентирате кога феновете ви са онлайн. Можете да видите данни за всеки ден от седмицата и да публикувате тогава, когато е най-вероятно феновете ви да видят поста.

Но данните не винаги могат да ви дадат пълната картина. Не пренебрегвайте инстинктите си. Мислете за целевата си група и за това, което знаете за нея – нека и тази информация да ви служи за ориентир.

Например, ако знаете, че целевата ви група се състои от работещи майки, може би най-ефективното време за публикации ще е по време на обедната почивка и вечер, тъй като по това време феновете ви най-вероятно ще си почиват.

Съветът ми е да публикувате винаги половин час преди определеното оптимално време. Ако по-голямата част от феновете ви се логва във Facebook в 8 ч вечерта, ъпдейтът ви трябва да се появи в 7,30 ч вечерта. По този начин, щом феновете ви влязат в мрежата, постът ви вече ще е в нюзфийда.

6: Не прекалявайте със саморекламата

Според един от последните ъпдейти на Facebook, прекалено рекламираните постове или привличащите по измамен начин кликове постове ще бъдат наказвани и няма да бъдат показвани повече в нюзфийда.

Ако използвате Facebook най-вече като търговски инструмент или за да популяризирате услугите си, ще трябва да преминете към pay-to-play модела на Facebook. Това е ясно съобщение към марките: ако искате да звучите като рекламодател, платете си за реклама.

Заключение

Придържайте се към най-добрите практики, за да постигнете истинска ангажираност в начина, по който феновете ви взаимодействат с вас. Съветвам ви да следите промените във Facebook, за да можете да адаптирате тактиките си към тях, когато е необходимо.

Какво мислите? Какви правила спазвате, когато публикувате във Facebook? Бихте ли споделили с нас вашите съвети? Смятате ли, че тези 6 начина ще подобрят поддръжката на вашата фейсбук страница?